**ඉන්දියානු මහ කොමසාරිස් කාර්යාලය**

**කොළඹ**

**පුවත්පත් නිවේදනය**

**පෙට්‍රොනෙට් LNG ලිමිටඩ් සමාගම සහ LTL හෝල්ඩින්ස් ලිමිටඩ් සමාගම LNG යටිතල පහසුකම් සංවර්ධනය සහ LNG සැපයීම සඳහා අවබෝධතා ගිවිසුමක් අත්සන් තබයි**

ඉන්දියාවේ පෙට්‍රොනෙට් LNG ලිමිටඩ් සහ ශ්‍රී ලංකාවේ LTL හෝල්ඩින්ස් ලිමිටඩ් සමාගම විසින් LNG යටිතල පහසුකම් සංවර්ධනය සහ ශ්‍රී ලංකාවට LNG සැපයීම පිළිබඳ අවබෝධතා ගිවිසුමකට අද දින අත්සන් තබන ලදී.

2. මෙම අවබෝධතා ගිවිසුමේ අවධානය යොමු වන්නේ බහු විධ ISO බහාලුම් සැපයුම් දාමයක් හරහා LNG සැපයීම සඳහා නව්‍ය විසඳුමක් ලබා දීම වෙනුවෙනි. LNG ගොඩබෑම, ගබඩාකරණය සහ ප්‍රතිවායුකරණය සඳහා පහසුකම් කොළඹ, කෙරවලපිටියේ සංවර්ධනය කිරීම සහ ශ්‍රී ලංකාවේ සොබාධනවි බලාගාරයේ විදුලි උත්පාදන පහසුකම් සඳහා LNG ISO ටැංකි බහාළුම් හරහා පෙට්‍රානෙට් LNG ලිමිටඩ් හි කොචි LNG පර්යන්තයේ සිට LNG සැපයීම මෙහි අරමුණයි.

3. අවබෝධතා ගිවිසුම අත්සන් තැබීමේ අවස්ථාවට විදුලිබල සහ බලශක්ති අමාත්‍ය කංචන විජේසේකර මහතා සහ ශ්‍රී ලංකාවේ නියෝජ්‍ය ඉන්දීය මහ කොමසාරිස් ආචාර්ය සත්‍යාංජල් පාණ්ඩේ මහතා මෙන්ම ශ්‍රී ලංකා රජයේ ජ්‍යෙෂ්ඨ නිලධාරිහු රැසක් සහභාගී වූහ.

4. අවබෝධතා ගිවිසුමේ කොන්දේසි අනුව පෙට්‍රොනෙට් LNG ලිමිටඩ් සමාගම පැය 24 පුරාම වඩා පිරිසිදු සහ විශ්වාසදායි විදුලිබල උත්පාදනයක් සහතික කරමින් කොරවලපිටියේ මෙගා වොට් 230ක ගෑස් ටර්බයින සඳහා LNG සැපයුම් ලබා දෙනු ඇත.

5. මෙම සහයෝගීතාවය ශ්‍රී ලංකාවේ බලශක්ති සුරක්ෂිතතාවය සහතික කිරීම සහ ශ්‍රී ලංකාවේ සංවර්ධනයෙහි ප්‍රධාන ආර්ථික සබලකාරකය වශයෙන් විශ්වාසදායි, වඩා පිරිසිදු සහ තිරසාර බලශක්ති සැපයුම් ප්‍රවර්ධනය කිරීම සඳහා පොදු කැපවීම පිළිඹිබු කරමින් ඉන්දියාව සහ ශ්‍රී ලංකාව අතර බලශක්ති හවුල්කාරිත්වයේ නව පරිච්ඡේදයක් සනිටුහන් කරයි.

\*\*\*

කොළඹ

2024 අගෝස්තු 20